Clemente Soto Vélez

Hi Clemente Soto Vélez  (1905-1993) usa nga Puertorriqueño nga nasyonalista, maniniday, periodista ngan aktibista nga nagdisipulo hin pira ka henerasyon hin mga artista ha Puerto Rico ngan ha Syudad han Nueva York. Han iya kamatay dida han 1993, nagbilin hiya hin dako nga legacy nga nag-amot han kinabuhi kultural, sosyal, ngan ekonomiko han mga Puertorriqueño ha Nueva York ngan mga Latino bisan diin.

Ha Lower East Side ha Manhattan (nga tinatawag gihapon nga Loisaida), an manunurat nga hi Edgardo Vega Yunqé ngan an aktor nga hi Nelson Landrieu nagtukod han CSV Center  han 1995 agod maipadayon an legacy ni Clemente Soto Vélez.

Upod han iya damo nga mga nabuhat, hi Clemente nagtukod hin mga organisasyon literarya ngan komunidad upod an Puerto Rican Merchants Association agod magbulig hin mga nananag-iya hin tindahan magproteher han ira mga katungod, komo mga pioneering nga entrepreneur.

An kinabuhi ngan buhat ni Clemente Soto Vélez nagpapakita han iya dako nga concern para han kaupayan han mga Puertorriqueño ngan iba nga mga Latino, ngan nagpapakita han iya pagtuo han self-sufficiency ngan pagpakusog han komunidad.

Komo miyembro han Partido Nasyonalista Puertorriqueño, nakigbisog hiya para han dignidad ngan soberaniya han Puerto Rico, upod kand Pedro Albizu Campos ngan Juan Antonio Corretjer.		

Hi Clemente Soto Vélez amo an usa han mga prominente nga maniniday han Puerto Rico, nga nagsurat nga nasubay han tradisyon ni Neruda, upod in makusog, pasyonante nga paglantaw sosyal.

Velez, Clemente Soto
Velez, Clemente Soto